คือเดือนนี้หนูประจำเดือนมาน้อยคะเเล้วพอผ่านประมาณ2อาทิตกว่าๆมีตกขาวเป็นสีน้ำตาลแล้วพอวันถัดไปมีเลือดออดมานิดนึงอยากทราบว่าป็นไรไหม?อัตารายรึป่าว?
สวัสดีค่ะ หากยังอยู่ในช่วงวัยรุ่น และยังไม่เคยมีเพศสัมพันธ์ การมีเลือดประจำเดือนมาผิดปกติ คือมีปริมาณน้อย และระยะห่างระหว่างรอบเดือนที่สั้นกว่า 21 วัน ส่วนใหญ่เกิดจากการทำงานของรังไข่ที่ผิดปกติได้ ซึ่งมักพบได้ในช่วงวัยรุ่นที่ก่ีทำงานของรังไช่ยังไม่สมบูรณ์เต็มที่อย่างไรก็ตาม ปริมาณประจำเดือนที่มาน้อย อาจเกิดจากสาเหตุอื่นๆ เช่น มีความเครียด ทำงานหนัก เรียนหนัก พักผ่อนน้อย อดนอน อดอาหาร มีน้ำหนักลด มีภาวะโลหิตจาง เป็นต้นส่วนเลือดที่ออกหลังจากมีประจำเดือนไปแล้วประมาณ 2 สัปดาห์ หากมีปริมาณน้อยและออกเพียง 1-2 วัน ก็อาจเป็นเลือดออกช่วงไข่ตกก็ได้ค่ะ ซึ่งก็ไม่ได้อันตรายอะไร ส่วนตกขาวสีน้ำตาล ก็คือตกขาวที่มีเลือดปนเล็กน้อยค่ะดังนั้น ไม่ว่าจะเกิดจากสาเหตุใด หากเลือดที่ออกมีปริมาณไม่มาก ไม่ได้ออกมาบ่อยๆ ไม่มีปวดท้องน้อยรุนแรง ก็ไม่ได้อันตรายอะไร ให้สังเกตอาการไปก่อน แต่หากยังคงมีเลือดออกผิดปกติอีกเรื่อยๆ ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ เป็นต้น